Diari Oficial de la Generalitat Valenciana


Sumari del DOGV 5941, del 27-01-2009 (2009/544)

ORDRE de 16 de gener de 2009, de la Conselleria de Medi Ambient, Aigua, Urbanisme i Habitatge, per la qual es modifica l'Ordre de 30 de maig de 2008 per la qual s'aproven les normes reguladores de les ajudes per a la reparació dels danys materials en habitatges causats per les inundacions succeïdes al mes d'octubre de 2007 a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2009/01/16/(1)/dof/vci/html**

### Dades del document

Número de DOGV
:   5941

Data del DOGV
:   27-01-2009

Secció del DOGV
:   I. DISPOSICIONS GENERALS

Número del document
:   2009/544


Data del document
:   16-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * desastre natural
    * legislació
    * suport econòmic
    * condicions atmosfèriques
    * inundació

ORDRE de 16 de gener de 2009, de la Conselleria de Medi Ambient, Aigua, Urbanisme i Habitatge, per la qual es modifica l'Ordre de 30 de maig de 2008 per la qual s'aproven les normes reguladores de les ajudes per a la reparació dels danys materials en habitatges causats per les inundacions succeïdes al mes d'octubre de 2007 a la Comunitat Valenciana. [2009/544]  
Mitjançant l'Ordre de 30 de maig de 2008 es van convocar ajudes per a la reparació dels danys materials en habitatges causats per les inundacions succeïdes al mes d'octubre de 2007 a la Comunitat Valenciana.  
En l'article 4 de l'esmentada ordre es regula la quantia de les ajudes, i s'estableix que aquestes seran del 100% de la taxació dels danys als habitatges. No obstant això, es fixa com a límit màxim el 80% de l'import que resulte d'aplicar a la superfície útil de l'habitatge sinistrat, computant-se aquest com a màxim pels valors fixats en l'article 11.4 del Reial decret 801/2005, d'1 de juliol, el preu d'habitatge protegit de règim especial en cada municipi.   
Al municipi del Verger, un dels més afectats, algunes edificacions van patir greus danys estructurals que fan inviable la reparació o rehabilitació, i cal, per tant, el desallotjament i demolició d'aquestes.  
En aquests supòsits l'aplicació dels criteris de determinació de la quantia de l'ajuda és clarament insuficient per a aconseguir la finalitat proposada en la convocatòria, l'objectiu de la qual és reposar als afectats la situació anterior als danys produïts per les pluges, i garantir el dret de tots els ciutadans a un habitatge digne.  
Per això, en virtut del que disposa la disposició final primera del Decret 197/2007, del Consell de la Generalitat,   
ORDENE  
Article 1  
Es modifica l'article 3 de l'Ordre de 30 de maig de 2008, que quedarà redactat en la forma següent:  
«Article 3. Beneficiaris  
Podran ser beneficiaris de les subvencions referides en l'article 1:  
a) Els propietaris, els usufructuaris o arrendataris amb contracte sotmés a pròrroga forçosa, sempre que l'habitatge destruït o danyat tinga la condició de residència permanent i habitual amb anterioritat a la producció del sinistre. En els supòsits de pèrdua total de l'edificació el beneficiari directe de la subvenció serà el propietari, el qual estarà obligat a mantenir l'usdefruit o arrendament en les mateixes condicions existents en el moment del sinistre.   
b) Les comunitats de propietaris per danys en elements comuns.  
Quan els danys s'hagen produït en edificacions que no tinguen la condició d'habitatge però calga enderrocar-la, els propietaris podran ser beneficiaris d'una ajuda pel valor del solar, i passa aquest a titularitat de l'ajuntament».  
Article 2  
Es modifica l'article 4 de l'Ordre de 30 de maig de 2008, que quedarà redactat en la forma següent:  
«Article 4. Quantia de les ajudes  
La quantia de la subvenció que s'ha de concedir serà el 100% de la taxació de danys realitzats pel Consorci de Compensació d'Assegurances, pels serveis tècnics municipals o per qualssevol altres serveis tècnics d'inspecció que puga designar la Conselleria de Medi Ambient, Aigua, Urbanisme i Habitatge, amb les limitacions següents:  
- La subvenció no podrà superar el 80% de l'import que resulte d'aplicar a la superfície útil de l'habitatge sinistrat el preu d'habitatge protegit de règim especial en cada municipi.   
- Si la superfície útil és superior als valors establits en l'article 11.4 del Reial decret 801/2005, d'1 de juliol, es prendran com a referència aquests últims per a fixar l'import de la subvenció.   
- De l'import que resulte de l'aplicació dels criteris assenyalats en el paràgraf anterior haurà de detraure's les subvencions que pels mateixos conceptes procedisquen de qualssevol administracions públiques, en particular les concedides pel Ministeri de l'Interior a l'empara del que disposa el Reial decret 307/2005, de 18 de març, com també les indemnitzacions que corresponguen en virtut de l'existència de pòlisses d'assegurança, a fi que l'import total de les ajudes o indemnitzacions que l'afectat perceba pels danys patits, tant de la Generalitat com d'altres organismes públics, nacionals o internacionals o que li corresponguen en virtut de pòlisses d'assegurança, no superen en cap cas el valor del dany produït.  
S'inclouran entre els danys subvencionables, a més dels de reparació, rehabilitació, o demolició i reconstrucció de l'habitatge danyat, les obres de consolidació de terrenys quan això afecte l'estabilitat dels habitatges sinistrats i, si és el cas, el cost d'allotjament transitori.   
El 50% de la subvenció concedida serà finançada pel Ministeri d'Habitatge, i l'altre 50% per la Conselleria de Medi Ambient, Aigua, Urbanisme i Habitatge.  
Amb caràcter excepcional, en aquells supòsits en què s'haja produït la pèrdua total de l'habitatge, la Conselleria, a càrrec del pressupost de la Generalitat, concedirà al propietari afectat una ajuda complementària a aquella que resulte de l'aplicació dels criteris fixats en els paràgrafs precedents, per la diferència entre l'import d'aquesta i el preu d'adquisició d'un nou habitatge de característiques semblants al sinistrat, sempre dins del límit dels preus d'habitatges de protecció pública».  
DISPOSICIÓ FINAL  
Única. Vigència  
Aquesta ordre entrarà en vigor l'endemà de la publicació en el Diari Oficial de la Comunitat Valenciana.   
València, 16 de gener de 2009  
El conseller de Medi Ambient, Aigua, Urbanisme i Habitatge  
José Ramón García Antón


Còpia Permalink ELI